Diari Oficial de la Generalitat Valenciana


Sumari del DOGV 5396, del 27-11-2006 (2006/13272)

Informació pública del projecte de reparcel·lació forçosa de la unitat d'execució única del pla parcial del sector de sòl urbanitzable SUZR-7.2 Vistahermosa de les normes subsidiàries de planejament de l'Eliana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13475


Organisme emissor
:   Agrupació d'Interés Urbanístic del Sector 7.2 Vistahermosa de L'Eliana

Tipus de document
:   Anunci

Informació pública del projecte de reparcel·lació forçosa de la unitat d'execució única del pla parcial del sector de sòl urbanitzable SUZR-7.2 Vistahermosa de les normes subsidiàries de planejament de l'Eliana. [2006/M13812]  
Als efectes del que disposa la Llei de la Generalitat Valenciana 16/2005, de 30 de desembre, Urbanística Valenciana i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, per mitjà del present edicte s'informa als titulars de finques afectades que el 27 de març de 2003, el Ple de l'Ajuntament de l'Eliana va aprovar el programa d'actuació integrada de la unitat d'execució única del sector SUZR 7.2 Vistahermosa de l'Eliana; queda aprovat, així mateix, el pla parcial i el projecte d'urbanització, i s'adjudica a l'Agrupació d'Interés Urbanístic del Sector 7.2 Vistahermosa la condició d'agent urbanitzador.  
En compliment de l'esmentat planejament Agrupació d'Interés Urbanístic del Sector 7.2 Vistahermosa ha formulat projecte de reparcel·lació forçosa de la unitat d'execució única del sector SUZR 7.2 Vistahermosa de l'Eliana, a l'empara del que disposa l'article 169.5 de la Llei Urbanística Valenciana (en endavant LUV), en relació amb l'article 416 del Reglament d'Ordenació i Gestió Territorial i Urbanística (en endavant ROGTU).  
En aplicació del que disposa l'article 416.1 ROGTU, en relació amb l'article 177.1.a) de la LUV, és procedent sotmetre l'esmentat projecte amb tota la documentació annexa a informació pública per un termini d'un mes comptat a partir de l'endemà de la publicació d'este anunci en el Diari Oficial de la Generalitat.  
Es fa constar que durant tal termini els interessats en este procediment podran formular qualssevol al·legacions que al seu dret convinguen, tot això en els termes i condicions de la LUV i del ROGTU, i a aquest efecte qualsevol interessat podrà consultar el projecte de reparcel·lació forçosa depositat en la notaria d'Eva Jiménez Moreno, sítia a la plaça del Sol, número 4 de Bétera (46410 . València), els dies hàbils en horari de 10.00 a 13.00 hores.  
Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi adjunten, o sol·licitar l'exhibició d'aquesta.  
Així mateix, l'esmentada documentació, així com l'expedient administratiu, es podran consultar als locals de l'Ajuntament de l'Eliana, els dies hàbils en idèntic horari.  
En aplicació de l'article 172.3 LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació, i s'avisa, així mateix, que l'omissió, error o falsedat d'aquestes declaracions no podrà afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.  
Especialment, es requereix als titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i si és el cas activitats que hagen de ser objecte d'indemnització a càrrec del projecte de reparcel·lació forçosa.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si és el cas, adjudicada.  
Així mateix, de conformitat amb el que disposa l'article 174.7 LUV: «Durant l'exposició al públic de la reparcel·lació, a fi d'evitar el pro indivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, i es concedirà un termini de 10 dies al requerit per a triar si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència».  
Les al·legacions que, si és el cas, es formulen es presentaran davant de l'Ajuntament de l'Eliana.  
I a fi de dotar de les màximes garanties el procediment, a l'empara del que estableix l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment.   
València, 12 de juny de 2006.. L'Agrupació d'Interés Urbanístic Sector 7.2 Vistahermosa de l'Eliana, p. p.: José Luis Coll Torrent.